Edvinas Ramanauskas

Edvinas Ramanauskas (g. 1985 m. rugpjūčio 18 d. Šiauliuose) – Lietuvos baidarininkas, Europos čempionato prizininkas, olimpietis.

Biografija 
2014 m. Vokietijoje vykusiame Europos čempionate Aurimas Lankas ir Edvinas Ramanauskas užėmė trečią vietą dviviečių baidarių 200 m sprinto rungtyje. 2022 m. liepą patvirtina jog diskvalifikuoti antri finišavę Rusijos sportininkai ir Lietuvos duetui įteikti sidabro medaliai. Tais pačiais metais vykusiame pasaulio čempionate duetas liko 5-oje vietoje. 2015 m. Europos čempionate duetas iškovojo antrąjį bronzos medalį.

2016 m. vasaros olimpinėse žaidynėse poroje su A, Lanku sportininkai atrankos plaukime buvo pirmi ir tiesiogiai pateko į pagrindinį finalą bei neplaukė pusfinalyje. Finale duetas didžiąją distancijos dalį pirmavo, bet ties finišu nusileido Ispanijos ir Jungtinės Karalystės komandoms ir pelnė bronzos medalius. Tai antras Lietuvos olimpinis baidarių ir kanojų irklavimo medalis (pirmasis 2012 m. - Jevgenijus Šuklinas). Sportininkas taip pat buvo išrinktas Lietuvos vėliavnešiu uždarymo ceremonijoje.

2019 m. pasaulio baidarių ir kanojų irklavimo sprinto čempionate užėmė 13-ą vietą kartu su Lietuvos keturvietės baidarės rinktine.

Šaltiniai 

Lietuvos baidarininkai
Lietuvos olimpiečiai